Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LXXVIII. törvény (lakástörvény) alapján megalkotott helyi önkormányzati rendeletet vizsgálta, de az nem kapcsolódik az Ön panaszához.
Paragraph Index: 460

1993. évi LXXVIII. törvény (lakástörvény) alapján megalkotott helyi önkormányzati rendeletet vizsgálta, de az nem kapcsolódik az Ön panaszához. Kérem tájékoztatásom szíves elfogadását. Kelt: Dr. Polt Péter Ügyszám: OBH 8062/2/1997. Tisztelt Hölgyem! Az Országgyűlési Biztos Hivatalához intézett beadványában sérelmezte, hogy társasházukban a tulajdonosokat a tulajdoni hányaduk alapján kötelezik a közös költségek viselésére. Ezt nem tudja elfogadni, ezért az e címen kirótt díjaknak csak 90%-át fizette meg. Ily módon tartozása keletkezett, melynek megfizetését a közös képviselő bírósági úton érvényesítette. A peres eljárás menetét is több tekintetben kifogásolja, a bíróság döntését nem fogadja el, ezért kérte az ügy felülvizsgálatát. Tájékoztatom, hogy a közös költségek mértékéről a közgyűlés határoz. Ha úgy ítéli meg, hogy a közgyűlés határozata jogszabályt vagy az Alapító okirat rendelkezését sérti, illetve a kisebbség jogos érdekeinek lényeges sérelmével jár, úgy a határozat érvénytelenségének megállapítása iránt — a határozat meghozatalától számított 60 napon belül — keresetet nyújthat be a bírósághoz. Az állampolgári jogok országgyűlési biztosáról szóló 1993. évi LIX. törvény 29. § (1) bekezdés f) pontja nem ad lehetőséget az országgyűlési biztosnak a bírósági eljárás, illetve döntés felülvizsgálatára, ezért panaszát érdemben nem áll módomban megvizsgálni. Kérem válaszom szíves tudomásulvételét. Kelt: Dr. Polt Péter 1999/18/II. szám Ügyszám: OBH 8072/2/1997. Tisztelt Uram! A kezességvállalása ügyében hozott jogerős bírósági ítélet és annak végrehajtása tárgyában az országgyűlési biztoshoz írt beadványára az alábbi tájékoztatást adom. Az állampolgári jogok országgyűlési biztosáról szóló 1993. évi LIX. törvény 29. § (1) bekezdésének f) pontja nem ad lehetőséget bírósági eljárás, illetve döntés felülvizsgálatára. Tekintettel arra, hogy a bírósági végrehajtás is bírósági eljárás részét képezi, ezért hatáskör hiányában nem lehetek segítségére. Tájékoztatom azonban arról is, hogy a kötelezett és a kezes egymás közti viszonyukat megállapodással rendezhetik. Ilyen megegyezés hiányában érvényesül az az általános szabály, hogy a kezes megtérítést követelhet a kötelezettől, ha helyette fizetett. A Ptk. 276. §-a megteremti a megtérítési igény biztosítékait is, kimondja ugyanis, hogy amennyiben a kezes a jogosultat kielégíti, annyiban reá száll a követelés, az ezt biztosító és a kezességvállalást megelőzően keletkezett jogok, valamint a végrehajtási jog. A kezes helyzete nem válhat rosszabbá annál, mint amilyen a kezesség elvállalásakor volt. A kezesnek tehát törvényes érdeke fűződik ahhoz, hogy ha a kötelezett helyett teljesít, a kötelezettel szemben megtérítési igényét sikerrel érvényesítse. Még egyszer szíves tudomására hozom, hogy hatáskör hiányában fenti tájékoztatásomon túlmenően nem lehetek segítségére. Kérem szíves megértését és válaszom tudomásulvételét. Kelt: Dr. Polt Péter Ügyszám: OBH 8101/1997. Tisztelt Asszonyom! A jogerős bírósági ítélet végrehajtása tárgyában az országgyűlési biztoshoz írt beadványára az alábbi tájékoztatást adom.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes